Document ID: 32008D0821

POLIITTISTEN JA TURVALLISUUSASIOIDEN KOMITEAN PÄÄTÖS EUPOL AFGANISTAN/1/2008,
tehty 3 päivänä lokakuuta 2008,
Euroopan unionin Afganistanissa toteuttaman poliisioperaation (EUPOL AFGANISTAN) johtajan nimittämisestä
(2008/821/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
ottaa huomioon 30 päivänä toukokuuta 2007 hyväksytyn neuvoston yhteisen toiminnan 2007/369/YUTP Euroopan unionin Afganistanissa toteuttaman poliisioperaation perustamisesta (EUPOL AFGANISTAN) (1) ja erityisesti sen 10 artiklan 1 kohdan,
sekä katsoo seuraavaa:
(1)
Yhteisen toiminnan 2007/369/YUTP 10 artiklan 1 kohdassa säädetään, että neuvosto valtuuttaa poliittisten ja turvallisuusasioiden komitean tekemään Euroopan unionista tehdyn sopimuksen 25 artiklan mukaisesti asiaankuuluvat EUPOL AFGANISTAN -operaation poliittista valvontaa ja strategista johtamista koskevat päätökset, mukaan lukien päätös operaation johtajan nimittämisestä.
(2)
Nykyinen operaation johtaja on 14 päivänä elokuuta 2008 päivätyllä kirjeellä ilmoittanut komissiolle päätöksestään päättää sopimuksensa 30 päivänä syyskuuta 2008.
(3)
Korkeana edustajana toimiva pääsihteeri on ehdottanut, että Kai VITTRUP nimitetään EUPOL AFGANISTAN -operaation johtajaksi,
ON PÄÄTTÄNYT SEURAAVAA:
1 artikla
Nimitetään Kai VITTRUP Euroopan unionin Afganistanissa toteuttaman poliisioperaation (EUPOL AFGANISTAN) johtajaksi 16 päivästä lokakuuta 2008.
2 artikla
Tämä päätös tulee voimaan päivänä, jona se tehdään.
Tehty Brysselissä 3 päivänä lokakuuta 2008.

Labels: 18
9
5
15